**От Михаел Минев Димитров**

**докторант към департамент**

**„Национална и международна сигурност“**

**НБУ**

**мотивационно писмо**

**До организаторите на**

**„Лятна академия за лидерство 2015“**

Уважаеми представители на Софийски форум за сигурност и PROMETRIKS,

Желая да взема участие в организирания от Вас курс, тъй като считам че той ще ми предостави възможност да увелича своите умения и компетенции в сферата на лидерството и управлението, като същевременно ще позволи и практическото прилагане на наученото, по този начин допринасяйки за формирането на трайни способности. Предвидените дейности засягащи очертаването на характеристиките на лидера, заедно с определянето на мотивационните и личностни профили на участниците, ще осигурят задълбочено разбиране на собствените качества и особености, което на свой ред е предпоставка за личностно и професионално развитие. Ролевите игри от своя страна, гарантират натрупването на безценен опит в изготвянето на конкретни политики и дефинирането на приоритети, както на национално, така и на общностно равнище.

Допълнително симулациите на интервю, кръгла маса и пресконференция, ще спомогнат за изграждането на изключително важните умения за представяне на собствените възгледи и адекватно аргументиране на заеманите позиции. Успоредно с това, лекцията по отношение на воденето на преговори и оценка на риска, ще допринесе за създаването на способности, без които е невъзможно постигането на ефективност и ефикасност в нито една сфера на обществения живот. Обръщането на внимание на значимостта на сигурността и отбраната като цяло и на информационната сигурност в частност, както и пътищата по които те могат да бъдат постигнати, позволява обогатяване на знанията в тази област, от която в най-голяма степен зависи състоянието на държавата и успешното провеждане на секторните политики. Частта от курса, която ще бъде насочена към обучението по етикет и протокол, също ще ми предостави възможност да подобря своите умения в това отношение.

Отчитайки гореизложеното, за мен участието в „Лятната академия за лидерство 2015“ се явява предпоставка за формирането на компетенции, допринасящи за моето развитие като експерт в сферата на сигурността и отбраната.

Дата: 01.07.2015 г. С уважение,

гр. София М. Димитров