**russian interests in the black sea region – security challenges for nato**

Представяне на целите, които Руската Федерация преследва в Черноморския регион и отражението, което те дават върху сигурността на държавите-членки на НАТО. Разглеждане на кризата в Украйна като опит за създаване на ново геополитическо равновесие в Източна Европа. Разкриване на цялостната линия на руската политика в югозападно направление. Включване на възгледите на руския геополитик Александър Дугин, с оглед отразяване на ролята, която вероятно настоящото политическо ръководство би желало Русия да възприеме – Евразийството като държавна идеология. Представяне на значимостта в това отношение на Евразийския икономически съюз. Разглеждане на зоните, които могат да бъдат използвани за допълнително дестабилизиране на Черноморския регион – Приднестровската Молдовска Република, Абхазия и Южна Осетия. Отказът от проекта „Южен поток“ и предложението за изграждане на газопровод „Турски поток“, който би притежавал максимален дебит, позволяващ на Турция да препродава природен газ към ЕС, като опит за пораждане на напрежение в евроатлантическото пространство и нарушаване на неговото единство. Енергийните проекти между Русия и Турция в контекста на настоящата криза в Близкия изток.