**Камбанарията на площад “Сан Марко”**

Камбанарията е издигната върху римски фундамент и е с височина 99 метра. Построена е през 9 в. като наблюдателна кула и фар за венецианските кораби. В този вид е оформена през 1514 г. от архитекта Бартоломео Бон. В продължение на векове камбанарията е издържала на бурите и земетресенията, но през 1902 г. се е срутила. Издигната е отново в съвършено същия вид, а тържественото откриване било през 1912 г. в деня на покровителя на Венеция. Венецианците я наричат “господарят на къщата”.