**ПРОЕКТ: ИЗСЛЕДВАНЕ И РАЗВИТИЕ НА ПРОГРАМНИЯ, ИЗСЛЕДОВАТЕЛСКИ И АДМИНИСТРАТИВЕН КАПАЦИТЕТ НА ДЕПАРТАМЕНТ „НАЦИОНАЛНА И МЕЖДУНАРОДНА СИГУРНОСТ“**

*Проект към Лабораторията за специализирани изследвания на рисковете и сигурността*

**1. Основание за разработване на проекта:**

- в изпълнение на мисията на НБУ за развитие на университетското образование чрез повишаване на качеството на обучението и участие в научни изследвания в рамките на национални и международни проекти;

- в съответствие с области I, II, IV, V, VII и VII от визията на НБУ;

- в отговор на препоръките от доклада за акредитиране на професионално направление 9.1. Национална сигурност

**2. Цели на проекта:**

- Създаване на условия за повишаване на капацитета на департамент „Национална и международна сигурност“ на базата на оценяване на текущото състояние на дейността в направленията програмен и преподавателски капацитет, научноизследователска и творческа работа, административна дейност.

- Разработване на пътна карта за развитие на способностите на департамента до 2020 г. и на план за нейното изпълнение през първата година.

- Подготовка за предстоящия следакредитационен контрол на професионално направление 9.1. Национална сигурност.

**3. Очаквани ползи от изпълнението на проекта:**

- фиксиране на силните и слаби страни, възможностите и заплахите, пред които е изправен департамента по пътя към нарастване на неговия капацитет в контекста на мисията и визията на НБУ;

- формулиране на средносрочна концепция и план за развитие на департамента в основните направления на неговата дейност по един достатъчно информиран и аналитично обоснован начин.

**4. Съдържание на проекта:**

В съдържанието на проекта са включени два основни етапа като в рамките на всеки от тях са формулирани съответните задачи.

**Първи етап:** Извършване на анализ за определяне на текущото състояние на дейността на департамента в направленията: програмен и преподавателски капацитет, научноизследователска и творческа работа, административна дейност.

Задачи в рамките на първи етап:

**1.1. Извършване на диагностичен анализ за определяне на текущото състояние на дейността на департамента по направления и показатели, както следва:**

*1.1.1. Направление „Програмна и преподавателска дейност“*

* Актуалност на съдържанието на бакалавърските и магистърските програми и съответствие на изгражданите компетенции на потребностите на потенциалните работодатели.
* Разработване на съвместни програми с чуждестранни университети-партньори и на курсове от програмите на чужд език (за нуждите на чуждестранни студенти по програмата за студентска мобилност „Еразъм“).
* Ефективност на формите за оценяване и принос към стимулиране на студентите и качеството на тяхното обучение.
* Състояние на стажовете и практиките от съдържанието на програмите и техния принос за изграждане на практически умения в студентите.
* Съответствие на капацитета на преподавателите (щатни и хонорувани) на съдържанието на програмите и изискванията към учебния процес. Въвеждане на асистенти в преподавателския състав на департамента.
* Работа със студенти в рамките на обучението по програмите, в това число научно ръководство на дипломанти, съдействие по направление на студентска мобилност и т.н.
* Работа с докторантите (редовна и свободна форма на обучение) при изпълнение на индивидуалните им учебни планове и при разработване на дисертационните трудове.
  + 1. *Направление „Научноизследователска и творческа дейност“*
* Научна и изследователска дейност и проекти в рамките на Лабораторията за специализирани изследвания на рисковете и сигурността.
* Участие на преподаватели, докторанти и студенти от департамента в национални и международни проекти.
* Организиране и участие в междудепартаментни, общо университетски и външни национални и международни конференции и семинари (в това число и студентски конференции).
* Публикуване на резултатите от научната, изследователската и преподавателската дейност на преподавателите, докторантите и студентите от департамента.

*1.1.3. Направление „Административна дейност“*

* Спазване от страна на преподавателите и студентите на административните изисквания от правилниците, наредбите и стандартите на НБУ;
* Ефективност на работните процедури на Съвета на департамента и на Програмния съвет;
* Административно обслужване на студентите (с акцент върху работата на програмните консултанти);
* Организиране на ежедневната административна дейност на департамента за изпълнение на правилника за устройството и дейността, наредбите и стандартите на НБУ.
* Поддържане на връзка с външни организации и рекламиране на програмите на департаменти с цел задържане на обучаваните и привличане на нови студенти.

**1.2. Извършване на SWOT анализ за определяне на силните и слаби страни, възможностите и заплахите пред постигане на целите на департамента.**

В рамките на тази задача ще бъдат определени силните и слаби страни, възможностите и заплахите по посочените по-горе направления. Резултатите от анализа ще се използват при набелязване на бъдещи действия за развитие на способностите на департамента.

**1.3. Обобщаване на резултатите от диагностичния и SWOT анализа и формулиране на общи изводи и препоръки за текущото състояние на дейността на департамента.**

На базата на резултатите от диагностичния и SWOT – анализа се формулират обобщени изводи за състоянието на дейността на департамента в изследваните направления и препоръки за преодоляване на констатираните слабости и използване на разкритите възможности.

**Втори етап:** Разработване на пътна карта за развитие на способностите на департамента до 2020 г.

Задачи в рамките на втори етап:

**2.1. Разработване на пътна карта за развитие на способностите на департамента до 2020 г.**

В съдържанието на пътната карта се включват дейности и проекти по изследваните направления, с помощта на които се очаква да бъдат преодолени идентифицираните проблеми и реализирани разкритите възможности пред департамента.

**2.2. Разработване на план за дейността на департамента за първата година от периода на пътната карта.**

Планът за действие на департамента през първата година от периода на пътната карта конкретизира дейностите по направления и изпълнители.

**5. Очаквани продукти от изпълнението на проекта:**

*В рамките на първи етап:*

- Кратки аргументирани анализи за актуалното състояние на дейността на департамента в избраните направления и по посочените показатели.

* Матрица за резултатите от SWOT анализа за идентифициране на силните и слаби страни, възможностите и заплахите пред постигане на целите на департамента.

- Обобщена оценка, изводи и препоръки за дейността на департамента по избраните направления.

*В рамките на втория етап:*

- Пътна карта за развитие на способностите на департамента до 2020 г.

- План за дейността на департамента за първата година от периода на пътната карта.

**6. Участници в изпълнението на проекта:**

В изпълнението на проекта участват щатните преподаватели и редовните докторанти от департамента, които са разпределени в екипи на базата на планираните за изпълнение задачи. Екипите работят по поставените задачи и представят предвидените продукти на административния отговорник за проекта по електронната поща съгласно времевия график. Отговорността за разработване и предаване на продуктите по проекта е на ръководителите на екипи. Резултатите от всеки от двата етапа на проекта се обсъждат и приемат на заседание на Съвета на департамента.

Всеки преподавател или докторант може да прави оценка и да изказва мнение по въпроси, които са извън съдържанието на задачата, по която е определен да работи. Тези оценки и мнения се изпращат в писмен вид по електронната поща на ръководителя на екипа, работещ по съответната задача. При извършване на аналитичната дейност екипите се базират на показателите, посочени в т.4 и използват подходящи количествени и качествени метрики (измерители).

Съставът на екипите по етапи на проекта и по задачи е както следва:

Първи етап:

- Диагностичен и SWOT анализ на програмната и преподавателска дейност:

Ръководител на екипа: проф. д-р Христо Георгиев; членове: проф. Димитър Йончев дн, доц. д-р Тодор Коларов, доц. д-р Юлияна Каракънева, докторант Дафинка Сидова

- Диагностичен и SWOT анализ на научноизследователската и творческата дейност:

Ръководител на екипа: проф. Георги Бахчеванов дн; членове: проф. д-р Ненко Дойков, проф. д-р Калин Гайдаров, докторант Ивайло Петров

- Диагностичен и SWOT анализ на административната дейност:

Ръководител на екипа: проф. д-р Николай Радулов; членове: доц. д-р Йордан Бакалов, д-р Тихомир Стойчев, г-жа Анна Григорова, докторант Михаел Димитров.

- Обобщаване на резултатите, извеждане на проблемите и формулиране на изводи и препоръки

Ръководител на екипа: проф. Георги Бахчеванов дн, проф. д-р Николай Радулов, доц. д-р Тодор Коларов.

Втори етап:

- Разработване на пътна карта за развитие на способностите на департамента до 2020 г. и план за дейността през първата година

Ръководител на екипа: проф. д-р Венелин Георгиев, проф. д-р Христо Георгиев, проф. Димитър Йончев дн, проф. Георги Бахчеванов дн.

**7. Времеви график за изпълнение на проекта:**

Сроковете за изпълнение на етапите и задачите от съдържанието на проекта са следните:

*Първи етап:*

- запознаване на преподавателите от департамента със съдържанието на проекта (материалите по проекта се изпращат по електронната поща): м. септември 2016 г.

- обсъждане и приемане на проекта на заседание на Съвета на департамента: 30 септември, 2016 г.

- работа на екипите по задачите от първия етап и предаване на разработените анализи: октомври - ноември 2016 г.

- обсъждане и приемане на резултатите от първия етап на заседание на Съвета на департамента: края на м. ноември 2016 г.

*Втори етап:*

- разработване на пътна карта за развитие на капацитета на департамента до 2020 г. и план за дейността през първата година: декември 2016 г. – януари 2017 г.

- обсъждане и приемане на резултатите от втория етап на заседание на Съвета на департамента: края на м. януари 2017 г.

**8. Документи, съдържанието на които трябва да бъде отчитано при работата на екипите по проекта:**

* Документи на НБУ

Правилник за устройството и дейността на НБУ

Наредба за учебния процес в НБУ и приложенията към нея

Наредба за студентите в НБУ и приложенията към нея

Наредба за развитието на академичния състав на НБУ и приложенията към нея

Наредба за заетостта на преподавателите в НБУ и приложенията към нея

Наредба за вътрешния ред в НБУ

* Документи на департамента

Документация на бакалавърските, магистърските и докторската програми на департамента.

Административни указания и изисквания, изготвени от страна на департамента.

Доклад с препоръки от акредитацията на професионално направление 9.1. Национална сигурност.

**9. Екип за управление на проекта:**

- ръководител на проекта: проф. д-р Венелин Георгиев

- ръководители на направления:

- програмна и преподавателска дейност: проф. д-р Христо Георгиев

- научноизследователска и творческа дейност: проф. Георги Бахчеванов дн

- административна дейност: проф. д-р Николай Радулов

- секретар на проекта: докторант Дафинка Сидова

- административен отговорник: г-жа Анна Григорова