**РЕЦЕНЗИЯ**

**от проф.д-р Христо Георгиев, ръководител на департамент „Национална и международна сигурност“- НБУ**

**На магистърската теза на Михаел Минев Димитров на тема „Методология на анализа на регионалната сигурност“**

1. **Съответствие на представената магистърска теза с изискванията към съдържанието и оформянето на представените бакалавърски и магистърски тези**.

Заложените изисквания в нормативните документи на НБУ и департамент „Национална и на международна сигурност“ изискват ясно формулирани цели и задачи на изследването, коректно цитиране на литературата, ясно формулирана хипотеза, която следва да бъде доказана, коректно цитиране на използваната литература, спазена структура на тезата, логично изложение на предмета на тезата, заключение.

Представената за защита магистърска теза на дипломанта Михаел Минев Димитров на тема „Методология на анализа на регионалната сигурност“ е в обем от 100 страници и структурирана в три глави, увод и заключение.

Рецензентът констатира спазване на представената теза с формулираните императивни изисквания:

**1.По отношение на формулираната теза /хипотеза/.** В увода тя е формулирана и логиката на анализа в отделните глави е подчинена на доказване на формулираната хипотеза. От нея произтичат и формулираните изследователски задачи, изследователски методи и поставени ограничения.

**2. По отношение на научния апарат.** Коректно цитиране на български и чужди автори, на официални документи. Научният апарат на магистърската теза е в съответствие с междунароните стандарти за цитиране и императивните изисквания на НБУ и департамент „Национална и международна сигурност“ В списък на цитираната литература са посочени 25 източника - монографии и статии , касаещи тематиката на магистърската теза. Изследователският анализ се базира на научните достижения на едни от най-добрите изследователи в областта на сигурността – български и чуждестранни- от края на 20 и началото на 21 век. Коректно са използвани текстовете на литературните източници , авторовите разсъждения са отграничени от тези на цитираните автори.

**3. По отношение на структурата на магистърската теза.** Структурата на работата е логична и предполага разгръщането на последователен анализ. Магистърската теза включва уводна част, три глави и заключение. Така избраната структура е сполучлива и дава възможност да бъдат съчетани историческия с теоретически подход и да бъдат направени обосновани изводи и прогнози.

Вътрешната организация на трите глави, разделението на параграфи също дава доказателства за логично структуриране с цел доказване на формулираната хипотеза.

**Оценка на изпълнението на изискванията към структурирането, оформянето на представените бакалавърската теза и коректното използване на научния апарат: пълно отчитане на изискванията, съдържащи с в нормативната уредба на НБУ.**

1. **Съдържателна оценка на представената за защита магистърска теза.**

1.Дипломантът демонстрира много добро познаване на проблематиката: има задълбочени познания във философията , социологията и теорията на националната и международната сигурност. Равнището на анализа в отделните части значително надвишава изискванията за успешна защита на магистърска теза.Дипломантът убедително показва умения за теоретичен анализ, умее да прави съпоставителен анализ и да формулира научно обосновани изводи.

2. Положително следва да бъде оценен научния език и стил на писане и добрата му литературна осведоменост.

3.Висока степен на самостоятелност на изложението. Като цяло равнището на анализите в представената магистърска теза надвишава изискванията , формулирани в нормативните документи на НБУ.

4. Рецензентът препоръчва представеният магистърски труд да бъде продължен на по-високо теоретично равнище като докторска дисертация.

**Оценка на изпълнението на изискванията към съдържанието на представената работа: на много високо равнище.**

**3.Заключение.**

Представената за защита магистърска теза на Михаел Минев Димитров на тема „Методология на анализа на регионалната сигурност“ надвишава установените изисквания към съдържанието оформянето на защитаваните тези. Дипломантът е постигнал високи научни резултати , демонстрирал е познаване на изследвания проблем, проявил е самостоятелност в анализите и представената магистърска теза следва да бъде оценена високо. Препоръчвам на уважаемата изпитна комисия да оцени с най-висока оценка представената работа.

22.04.2014 г. **Рецензент:**

/проф. д-р Хр. Георгиев/