**До**

**доц. д-р М. Майер**

**Декан на МФ**

**НБУ**

**обяснителен доклад**

от редовен докторант Михаел Минев Димитров, факултетен номер F44011,

Департамент „Национална и международна сигурност“

ОТНОСНО: Прехвърляне на част от дейностите за изпълнение, заложени в работен план за първа година (2014/2015 г.) към работен план за втора година (2015/2016 г.) и преизпълнение на част от дейностите, заложени в работен план за първа година (2014/2015 г.)

**Уважаема доц. д-р М. Майер,**

Моля да вземете под внимание необходимостта от прехвърляне на следните дейности, заложени в работния ми план за първа година (2014/2015 г.) към работния план за следващата академична година (2015/2016 г.):

1. Полагане на специализиран изпит по тясната специалност, планиран за месец юни 2015 г. съгласно настоящия работен план, който носи 20 кр.;
2. Осъществяване на обучителните курсове по докторската програма, планирано за месец септември 2015 г. съгласно настоящия работен план, носещо 10 кр.;

С оглед едновременното изпълнение от всички докторанти към Департамент „Национална и международна сигурност“ на посочените дейности, те бяха отложени за есенен семестър 2015/2016 г., като при първа възможност съм подготвен за тяхното успешно провеждане. Тази промяна в общия работен план ми позволи да преизпълня следните дейности:

1. При първоначално предвидена една научна статия, бяха разработени и публикувани три статии:
2. „Кризата в Украйна – нови предизвикателства, нов дискурс на сигурност“, публикувана на 14.01.2015 г. на страницата на Софийски форум за сигурност, на адрес http://sofiaforum.bg/imgpool/file1420139172.pdf;
3. „Ислямска държава в Ирак и Леванта – предизвикателства за българската национална сигурност“, публикувана на 10.02.2015 г. в научния сайт „Сигурността“, на адрес http://sigurnostta.com/Nauchni\_statii/IDIL-PZBNS%20.pdf;
4. „Russian Interests in the Black Sea Region – Security Challenges for NATO“ (на английски език), публикувана в сборник „Security in the Black Sea Region: shared challenges, sustainable future: new dimensions and perspectives“, издателство „Editura Academiei Nationale de Informatii Mihai Viteazul“, Букурещ, 2015 г., ISBN 978-606-532-146-5, под редакцията на генерал-майор Йон Гросу, заместник-директор на румънската разузнавателна служба и Сергей Конопльов, директор на Евразийската програма за сигурност към Харвардският университет. Статията се намира на страници 194 – 200.
5. При първоначално предвидено едно изнасяне на доклад на конференция, бяха осъществени две подобни участия:
6. Научен доклад, изнесен на Националната младежка конференция по сигурността, организирана на 12 ноември 2014 г. от Софийски форум за сигурност и Българската академия на науките, на тема „Кризата в Украйна – нови предизвикателства, нов дискурс на сигурност“;
7. Научен доклад, изнесен на Международната научна конференция „Югоизточна Европа: новите заплахи за регионалната сигурност“, проведена на 2 и 3 юни 2015 г. в Нов български университет, организирана от Департамент „Национална и международна сигурност“, на тема „Геополитически трансформации в Междинна Европа и Близкия изток – предизвикателства за българската национална сигурност“. Предстои материалът да бъде публикуван в сборник, което ще увеличи броя на посочените по-горе публикации до четири;
8. Квестор на тестове по общообразователна подготовка, проведени на 14.03.2015 г. от 09:00 до 12:00 ч. и от 14:00 до 17:00 ч. в зала 213, корпус I;
9. Провеждане на учебните занятия по курс GENB018 „Глобалният свят“ на 28.04.2015 г. от 9:40 до 11:10 ч. и от 11:20 до 12:50 ч.;
10. Участие в организационния комитет на Международната научна конференция „Югоизточна Европа: новите заплахи за регионалната сигурност“, проведена на 2 и 3 юни 2015 г. в Нов български университет, организирана от Департамент „Национална и международна сигурност“;

Дата: 15.06.2015 г. С уважение: \_\_\_\_\_\_\_\_\_\_\_\_\_\_\_\_\_

/М. Димитров/