**методологически положения за дефиниране на регионалното пространство**

Първоначално представяне на начина, по който идеите на структурализма ще бъдат приложени спрямо предмета на познавателен интерес. Допълнително описание на проблема, който следва да бъде разрешен в настоящата точка – необходимостта от точно определяне на границите на изследваното пространство, макар и отчитайки че регионът подобно на сигурността също може да се възприеме като същностно оспорвана концепция, но въпреки това в самото начало на предприетото усилие следва да се определи най-малкото начина, по който това понятие ще се използва в неговите рамки. Уточняване на значимостта на регионите, както в качеството им на единици позволяващи постигането на оперативност при анализите на сигурността, така и като пространства които поради своя характер предполагат наличието на общи интереси между изграждащите ги участници, което позволява институционализиране на отношенията реализиращи се помежду им.

**1.1 Същност на регионалното пространство**

Необходимост да се откроят елементите, които се явяват предпоставка за наличието на даден регион. Разглеждане на пространството от съответен аспект, за да се определят зоните характеризиращи се със значителни връзки и зависимости между участниците попадащи в тях. По този начин могат да се дефинират политически, социокултурни и икономически региони, чиито граници най-вероятно няма да съвпадат. Така става възможно очертаването на линии от аспект различен спрямо този, чрез който се дефинира регионалното пространство, които демонстрират наличието на допълнителни фактори, поради които все пак съществува подобна пространствена подредба. Преодоляването на тези различия трябва да бъде продиктувано от обективни или субективни интереси на участника, който бива включен едновременно в региони определяни от различни аспекти. Представяне на последствията от подобно състояние, както за самото политическо образувание, така и за засегнатите регионални пространства.

**1.2 Граници на регионалното пространство**

В случая следва да се определи такава последователност от действия, която в своята цялост задава доколкото е възможно непротиворечив образ за регионалното пространство, което впоследствие ще представлява обект на анализ. Налице е трудност да се дефинират ясно границите на регион, дори когато той засяга само един аспект, но въпреки това са налице обективни показатели, които могат да бъдат използвани в това отношение. Необходимост да се представят и подредят по значимост индикаторите, позволяващи да се определят пространствата на политическите, социокултурни и икономически региони. Следователно всяка една държава може да се разглежда чрез регионите определяни от тези три аспекта и да бъде поставена в рамките на едно регионално пространство което ги съчетава, по този начин задавайки вътрешни и външни граници, които ще бъдат съответно политически, социокултурни или икономически. Така могат да се определят зони в които държавите са взаимосвързани, при това не само от гледната точка на един аспект. Също така могат да бъдат сравнявани границите на регионалните пространства на различните участници. Друго предимство на подобен поглед е свързано с това, че той позволява да се възприеме регионалното пространство чрез един базисен аспект, за да се очертаят след това и границите които биват определяни от останалите. Това от своя страна би позволило да се дефинират и опосредстваните връзки между регионите, както и техния характер. Тези четири равнища на представяне съдържат в себе си аналитичния потенциал за изследване на регионалното пространство.

**1.3 Методологически положения**

Представяне на конкретната последователност от действия, която води до дефинирането на границите на дадено регионално пространство. Предлагания подход не би допринасял за абсолютно определяне на понятието регион, но ще задава начина по който то ще се използва в настоящия текст.

**1.4 Изводи**

Кратко представяне на най-важните резултати получени вследствие на разработването на тази част от дисертацията.