**методологически положения за дефиниране и анализ на регионалното пространство**

* 1. **Характеристики на регионалното пространство**

*Разбиране на регионалното пространство от определен аспект. Наличие на сходство между отделните участници от възприетата гледна точка, съчетано с географска близост помежду им.*

* 1. **Граници на регионалното пространство**

*Зависят от избрания аспект, като в настоящия текст в това отношение е възприет геополитическия поглед. Разбиране на региона като властово пространство със сходни условия, включващо държави, географски прилежащи една към друга. Всички посочени методологически положения произлизат и са приложими единствено спрямо посоченото разбиране.*

* 1. **Методологически положения за дефиниране на регионалното пространство**

***1.3.1 Избор на аспект посредством който да се определя регионалното пространство***

***1.3.2 Определяне на участници притежаващи сходна роля в /глобалното конкурентно пространство/ глобалната система от гледна точка на избрания аспект категоризиране***

***1.3.2 Обособяване на зони в които преобладават /участници с идентичен властови капацитет/***

***1.3.3 Разкриване на отличителната черта, споделяна от вътрешните участници включени в регионалното пространство***

**1.4 Методологически положения за представяне на структурата на регионалното пространство**

***1.4.1 Представяне на историческия контекст***

***1.4.2 Определяне на участниците, задаващи структурата на регионалното пространство***

***1.4.4 Въвеждане на структурата на регионалното пространство***

***1.4.3 Определяне на структурните роли на вътрешните и външните участници в регионалното пространство***

**1.5 Методологическо положение за определяне на разбиранията за сигурност на вътрешните и външните участници в регионалното пространство**

*Цитиране на методологическото изискване за определяне на отношението на присъстващия и на присъствието към сигурността.*

***1.5.1 Определяне на разбиранията за сигурност на участниците, задаващи структурата на регионалното пространство***

***1.5.1 Определяне на разбиранията за сигурност на участниците, които не оказват влияние върху структурата на регионалното пространство***

**1.6 Методологически положения за геополитически анализ на регионалното пространство**

***1.6.1 Относително тегло на регионалното пространство в глобалното конкурентно пространство***

***1.6.1 Равнище на партикуларизираност на регионалното пространство***

***1.6.3 Връзка на участниците, включени в регионалното пространство със Световния океан***

***1.6.4 Относително тегло на отделните участници в рамките на регионалното пространство***

***1.6.5 Да се определи налице ли са геостратегически позиции в рамките на участниците, включени в регионалното пространство***

**1.7 Изводи**

**1.6**

В случая е необходимо да се обърне внимание на същността на геополитиката. Тя се занимава с борбата за власт на дадена територия и затова няма геополитически размишления без позоваване на държави, независимо дали се отнася за техните повече или по-малко конфликтни отношения, или за вътрешните геополитически проблеми на всяка от тях, каквито са например неравенствата между регионите или исканията на определени национални малцинства (Лакост 2005: 7).

Също така трябва да отбележим друго важно явление, което оформя конкурентното пространство в неговата цялост, изменяйки наличния спектър от предизвикателства, заплахи и рискове. То се изразява посредством една от характеристиките на световното геополитическо развитие, която е свързана със значителното увеличение на броя на държавите от самото начало на XX век (Лакост 2005: 8). Това допринася за необходимостта от възприемане на друг по-обхватен хоризонт при анализа на средата на сигурност, който позволява именно отразяването на причините водещи до това състояние. При всички положения неговото съществуване е резултат на взаимодействието между множество фактори, притежаващи както политически, социален, така и икономически характер, но така или иначе тук е наложително да се отчете постоянното трансформиране на властовото разпределение в пространството. По този начин се разкрива общ индикатор за стабилността на структурата на отношения, установена както вътре в рамките на един регион, така и от гледна точка на представянето на динамиката на връзките и зависимостите реализиращи се между него и останалите.

Въпреки това географското местоположение не трябва да бъде пренебрегвано, тъй като то продължава да определя непосредствените приоритети на дадена държава и колкото по-голяма е нейната военна, икономическа и политическа мощ, толкова по-голям е радиусът на въздействие – на нейните жизнени геополитически интереси на нейното влияние и ангажименти отвъд непосредствените й съседи (Бжежински 1997: 47-48). Това разкрива ново измерение, при което става възможно дефинирането на стратегиите на поведение, които най-вероятно биха били възприети от съответните участници на национално равнище при осъществяването на взаимодействията помежду им.

Също така, при разкриването на влиянието което притежава пространството спрямо производството на сигурност, трябва да се отбележи неговото въздействие по отношение на културните фактори. Безспорно това е взаимовръзка, чието репрезентиране е затруднено, но при всички положения средата бива интернализирана от обитаващото я население и допълнително натоварвана със смисъл от него, като същевременно при реализирането на тези действия не може да се отхвърли способността й да поражда или най-малкото да превръща едни модели на поведение в по-вероятни от други. Все пак, казаното не цели фокусирането върху това състояние, тъй като формирането на обединителните елементи и идентичностите е сложен исторически процес, при който често спецификите на обитаваната среда са се изменяли значително, а съчетаването на отделни общности при изграждането на нациите, прави откриването на описаната връзка особено трудно начинание. Въпреки това, нейното пренебрегване по-скоро ще лиши изследването от възможността да установява причините, влияещи върху генерирането на културните характеристики, които в крайна сметка представляват основа за създаваните общностни присъствия.

От представеното става ясно, че законите на геополитиката притежават значителен потенциал за анализ на политическата история, историята на дипломацията и стратегическото планиране, тъй като тази наука разполага с множество пресечни точки както със социологията, политологията, етнологията, така и с военната стратегия (Дугин 2000: 16). Това я превръща в задължителна част от методологията която бива разработвана тук.

Това състояние е свързано със същността на геополитиката, която представлява начин на мислене, начин на виждане на света като място на тесни връзки между пространството и участниците в него (Йончев 2014: 294). Именно отчитането на тези зависимости позволява открояването на спецификите на средата на сигурност, които насочват реализиращите се взаимодействия при това въвеждайки допълнителен индикатор за цялостната структура на отношенията.

**1.6.1**

При представянето на геополитическите характеристики на регионалното пространство, трябва да се обърне внимание и на спецификата на територията, която то обхваща, както и на населението попадащо в неговите предели. Този показател при съчетаването си с вече въведените, може да допринесе за адекватното отчитане на потенциала който притежава описвания регион. Следва да се отбележи, че в това отношение допълнителните обстоятелства са тези, които придават точност, тъй като в зависимост от икономическите фактори и ефективността на институционалните механизми на отделните държави, броя на населението може да представлява както важен компонент от способностите за намеса, които предопределят възможността да се упражнява влияние спрямо останалите участници, така и даденост затрудняваща постигането на равновесие поради ограничения характер на ресурсите. Подобно е състоянието и от гледна точка на територията, понеже нейната ценност невинаги е правопропорционална на площта й. Наличието на природни ресурси или позиции, които позволяват въздействие далеч надхвърлящо границите на региона, може да превърне незначителна по размери зона в ключово пространство на пресичащи се интереси. В случая военната логика също може да изменя важността на регионалните системи или съответно на части от тях.

Въведените индикатори позволяват да се изгради точен образ за относителното тегло на изследвания регион. В това отношение трябва да се отчете и притежаването на описаните по-горе позиции, установяващи взаимозависимости можещи да изменят значително състоянието на средата на сигурност. Все пак е важно да се вземе предвид и равнището на партикуларизираност, което предопределя доколко участник включен в регионалното пространство би могъл да влияе върху комплексите за сигурност от висок порядък. Следователно посоченото предоставя възможност за обща класификация на регионите съгласно тези показатели.

Освен това геополитиката позволява да се представи пространственото разпределение на интересите в средата на присъствие, което безспорно спомага за адекватното определяне на зоните, в които те се пресичат с най-висока интензивност, като така допринася за открояването на региони или части от региони, при които географското им местоположение предопределя включването на неприлежащи участници.

**1.6.2**

Освен това е необходимо да се въведат показатели, които макар и донякъде да губят значимостта си поради развитието в технико-технологичен план, все пак остават достатъчно ценни за репрезентирането на средата на сигурност и възможностите за реализиране на намеси. В това отношение трябва да се отчете дали изследвания регион притежава брегова линия, въпреки че нейното наличие далеч не е самодостатъчен фактор. Следователно с оглед постигането на по-високо равнище на точност е наложително да се определи доколко съществува връзка със Световния океан, която не зависи от други политически субекти. Описания индикатор може да се приложи първоначално към регионалното пространство, за да се отрази дали то като цяло въобще разполага с подобен излаз като впоследствие е необходимо да се установи генерират ли се условия вътре в него, при които един участник може да блокира друг, тъй като това ще спомогне за открояване на линии на сътрудничество и враждебност, които произлизат от географските характеристики и допълват динамиката на останалите фактори.

**1.6.3**

Освен това е наложително да се отрази и относителното тегло на държавите попадащи в регионалната система, тъй като линиите на сътрудничество и враждебност които съществуват между тях, са определящи за способността да се реализират намеси с глобална насоченост.

Друг императивен проблем генериращ се от представяния тук аспект е този, произхождащ от наличието в регионалната система на страна, в чиито граници се пресичат значителни геополитически интереси, които по този начин го дестабилизират и могат дори да застрашат съществуването му в качеството на единен политически субект. В случая историческия контекст наред със социокултурните, икономически и политически фактори, може да води до установяването на зони притежаващи различна геополитическа ориентация в рамките на една държава или регион. Явно това от своя страна представлява геополитическо предизвикателство пред регионалната сигурност, поради вероятността от евентуалното разпадане на държавните образувания, имащи подобен характер. Реализирането на такива действия би намалило устойчивостта на регионалното пространство, а това безспорно ще се отрази и върху неговото относително тегло и способности за развитие. Следователно участниците от този тип затрудняват значително постигането на равновесие в границите на регионалната система, което да осигурява условия, благоприятстващи успешното производство на сигурност. Възможностите за разрешаването на описаното състояние са ограничени от потенциала, притежаван от страна на субектите генериращи геополитически импулси, които най-вероятно биха принадлежали към комплекси за сигурност от висок порядък.

**1.6.4**

Имайки предвид спецификата на представяния тук аспект, следва да включим към него и евентуалното наличие на геостратегически позиции в рамките на изследваните региони, които биха предоставили на притежаващите ги държави възможност за осъществяване на влияние, засягащо интересите на неприлежащи участници. Разбира се, посоченото състояние може да допринася както за повишаване на относителното тегло, така и за превръщане на съответните общностни присъствия в обект на намеси, именно поради това че на тяхна територия са разположени подобни зони. Тогава политическите, социални и икономически предпоставки, съчетавайки ги със степента на развитие на физическата база, ще предопределят доколко дадения политически субект може да реализира предимството, произлизащо от физикогеографските характеристики на местоположението му. От направените разсъждения става ясно, че отчитането на описания индикатор е особено важно за постигането на целта пред настоящия текст, свързана с разработването на методология на анализа на регионалната сигурност. Като пример за такива позиции могат да се представят Ормузкия проток, черноморските проливи, Суецкия канал, Панамския канал, както и Гибралтарския проток.

***Вътр външ, класифик. Властово равнивесие на глоб равн, не структурооп но влия, не влияят но обект, не влияят не обект 1.3.2 зона сходна роля***

Определяне на сигурността по начин за да влезе в методология. Да се въведе структурно. В е по-лесно от НА. Дали се вижда е степен на зрялост. МЕ общност? 2.1 без същност. 2.3 възглед за сигурността. От коя гледна точка и чие равновесие. Сигурност на високо ниво. Сигурност на по-ниско ниво вътре в МЕ. МЕ пространство – НЕ. Да изчезне междинна? Геополитически поглед трябва. Да се види поотделно и накъде се движат. Зони на интереси. За всеки какво е сигурността.