**Динамика на сигурността в междинна европа (1990 – 2015 г.)**

**1. Увод**

**Предмет** – регионалното пространство на Междинна Европа от гледна точка на динамиката на сигурността в неговите рамки.

**Обект** – участниците попадащи в рамките на изследваното регионално пространство, както и връзките и зависимостите между тях, реализирали се в периода 1990 – 2015 г., които притежават значително влияние върху динамиката на сигурността в Междинна Европа. В това отношение ще бъдат използвани множество емпирични и теоретични систематизации, които предоставят възможност за пълното и адекватно разкриване на вече описаните процеси и събития.

**Цел** – да се разкрие изчерпателно и с необходимото равнище на точност динамиката на сигурността в Междинна Европа, в съответния отрязък от време.

**Задачи** – разработване на методологически положения за дефиниране на регионалното пространство, разработване на методологически положения за анализ на регионалното пространство, разкриване на общите характеристики на региона “Междинна Европа“, анализ на динамиката на сигурността в Междинна Европа, прилагайки вече разработените методологически положения и разработване на краткосрочни, средносрочни и дългосрочни сценарии за развитие на динамиката на сигурността в Междинна Европа. Необходимо е да се формулират и изводи представящи най-важните резултати от разработването на темата.

**Метод** – прилагане на идеите на структурализма спрямо предмета на познавателен интерес, съчетавайки едновременно синхроничния с диахроничния подход, с оглед адекватното определяне на структурата на изследваното регионално пространство, въз основа на която следва да се откроят съвкупностите от отношения присъщи за съответния период през който тя се запазва, както и основните участници които ги осъществяват.

**Проблем** – Изследването на регионалните пространства които от своя страна представляват основен структурен елемент на глобалния свят, безспорно притежава значителен аналитичен потенциал при изследването на връзките и зависимостите налични в конкретна част от средата на сигурност. Това изисква разработването на общи методологически положения, които да позволяват точно и адекватно разкриване на динамиката на сигурността в техните рамки и мястото на тези взаимоотношения в контекста на глобалното конкурентно пространство. Създаването на подобна методология има за цел именно да представи от специфична (структуралистка) гледна точка динамиката на сигурността, а нейното прилагане спрямо регион като този на “Междинна Европа“, в чиито рамки се преплитат интересите на водещите геополитически участници, може да разкрие по какъв начин неговата вътрешна структура се изменя вследствие на измененията на факторите намиращи се извън рамките на изследваната подсистема, като по този начин ще се предостави възможност за разработването на сценарии, въз основа на които да се повиши ефективността при производството на сигурност от страна на участниците, които по един или друг начин са заинтересовани от структурата на отношенията, реализиращи се в Междинна Европа.

**Актуалност на проблема** – безспорно адекватното разкриване на динамиката на сигурността в Междинна Европа в периода 1990 – 2015 г., както и последващото разработване на сценарии за нейното развитие, може да предостави възможност за разкриване на връзките и зависимостите които в най-голяма степен влияят върху сигурността не само в тази част на света, а и въобще спрямо стабилността на глобалното конкурентно пространство.

**Ограничения на проблема** – ограниченията са свързани с това че полето на познавателен интерес ще обхваща единствено региона на Междинна Европа, като ще отчита процесите и събитията засягащи динамиката на сигурността в периода 1990 – 2015 г. Това налага да се отчитат политически, икономически, социални, военни и културни фактори, но единствено когато те имат значително отражение върху отношенията свързани със сигурността. Ограниченията освен това са свързани и със същността на избрания метод. Безспорно структуралисткия подход и неговото прилагане спрямо предмета на познавателен интерес предоставят значителен аналитичен потенциал, но също така трябва да се отчете че по този начин ударението ще бъде поставено именно върху отправянето на поглед от специфична гледна точка, която не може да претендира за абсолютна изчерпателност. Това налага да бъдат приложени и други съществуващи теоретични систематизации при разработването на темата, но при всички положения е невъзможно представяне на полето на познавателен интерес по начин надхвърлящ самата същност на възприетия метод. Разбира се това ограничение до голяма степен е нещо присъщо на самата научна дейност като такава, тъй като с оглед стремежа да се запази оперативността на анализа, е неизбежно той да се ограничи само до определена част от всички възможни начини, по които може да бъде представен съответния предмет.

**Евентуални потребители** – индивиди, групи и организации интересуващи се от динамиката на сигурността в Междинна Европа.

**Теза** – динамиката на сигурността в Междинна Европа се явява зона на преплитащи се интереси от чието реализиране зависи позицията, която водещите геополитически участници биха придобили в глобалното конкурентно пространство. Следователно структурата на отношенията в рамките на Междинна Европа, до голяма степен наподобява структурата на взаимодействията в рамките на комплексите за сигурност от висок порядък и поради тази причина нейното изследване предоставя възможност за разкриване на връзки и зависимости, засягащи състоянието на средата на сигурност в нейната цялост.

**2. Методологически положения за дефиниране на регионалното пространство**

Отчитайки че регионалните пространства не представляват физически явления и не могат да бъдат дефинирани чрез отчитане на топографските дадености, явно е необходимо разработването на методологически положения които да служат за точно определяне на рамките на изследвания регион. В това отношение може да се възприеме подход при който пространството се разглежда от определен аспект, за да се откроят зони в които връзките и зависимостите са с особена интензивност и позволяват да се очертаят границите на регионалното пространство от съответната гледна точка. Следователно политическите, икономически, социални и културни региони, до голяма степен няма да съвпадат помежду си, но именно това всъщност притежава аналитичен потенциал.

**3. Методологически положения за анализ на регионалното пространство**

Определянето на границите на регионалното пространство позволява да се пристъпи към неговото изследване. Това налага да се разработи методология за определяне на структурата на отношенията в рамките на региона, като се използват диахроничния и синхроничен подход и се дефинират отрязъците от време, през които тя се запазва. Това ще позволи да се проследи доколко едни и същи отношения биват осъществявани от различни участници при настъпващите изменения и по какъв начин това влияе върху вътрешната динамика и как последната се отнася спрямо трансформацията на глобалното конкурентно пространство.

**4. Общи характеристики на региона “Междинна Европа“**

Определяне на участниците попадащи в региона “Междинна Европа“, тяхното местоположение и относителен дял в пространството. Отчитане на историческия контекст, както и на политическите, икономически, военни и социо-културни фактори, които имат значително влияние върху динамиката на сигурността. Разкриване на геополитическото значение на Междинна Европа.

**5. Динамика на сигурността в Междинна Европа (1990 – 1999 г.)**

Конкретно прилагане на разработените методологически положения спрямо изследвания регион за съответния отрязък от време. Периодът 1990 – 1999 г. включва множество събития засягащи сигурността в Междинна Европа – кризата в бивша Югославия, различните опити за политически обединения в Централна и Източна Европа, реформите в националните системи за сигурност на държавите от този регион, влиянието на ЕС и НАТО върху динамиката на сигурността в Междинна Европа, отчитайки процесите протичащи в техните рамки и основополагащите документи които биват приети (Маастрихтски договор, Амстердамски договор, Стратегическа концепция на НАТО от 1999 г.), както и присъединяването към тях на нови държави-членки.

**6. Динамика на сигурността в Междинна Европа (2000 – 2009 г.)**

Разкриване на динамиката на сигурността в Междинна Европа обръщайки внимание на събития с особено значение като кризата в Република Македония от 2001 г., събитията в Украйна от 2004 и 2005 г., позициите на държавите от този регион спрямо войната в Ирак от 2003 г., политическите и икономически връзки които те установяват както помежду си, така и спрямо външни участници, кризите свързани с доставките на енергоносители, влиянието на ЕС и НАТО, отново отчитайки процесите на разширение и вътрешните изменения на тези две организации.

**7. Динамика на сигурността в Междинна Европа (2010 – 2015 г.)**

Подробно представяне на динамиката на сигурността в Междинна Европа, отчитайки политическите, икономически, военни и социо-културни фактори и тяхната промяна в този период. Представяне на важни събития и тяхното влияние върху изследвания регион като протестите в Северна Африка и войната в Сирия, изменението на позициите на водещите геополитически участници и влиянието което те оказват върху Междинна Европа, събитията в Украйна от ноември 2013 г. и тяхното развитие и значение, промените спрямо ЕС и НАТО породени съответно от влизането в сила на Лисабонския договор на 1 декември 2009 г. и приемането на новата Стратегическа концепция на НАТО от ноември 2010 г. Това представяне ще бъде осъществено целейки постоянно отчитане на състоянието на структурата на отношенията в Междинна Европа.

**8. Краткосрочни сценарии за развитие на динамиката на сигурността в Междинна Европа**

Сценарии засягащи развитието на динамиката на сигурността в Междинна Европа в периода 2018 – 2019 г.

**9. Средносрочни сценарии за развитие на динамиката на сигурността в Междинна Европа**

Сценарии засягащи развитието на динамиката на сигурността в Междинна Европа в периода 2018 – 2023 г.

**10. Дългосрочни сценарии за развитие на динамиката на сигурността в Междинна Европа**

Сценарии засягащи развитието на динамиката на сигурността в Междинна Европа в периода 2018 – 2028 г.

**11. Изводи**

Представяне на най-важните резултати получени при разработването на темата.

**12. Заключение**

**13. Използвани източници**