**Младежки дискусионен форум**

**„Сигурност за и чрез младите хора".**

**ноември 2016 г.**

**Нов български университет**

**Департамент „Национална и международна сигурност“**

**Изисквания към оформяне на докладите:**

Всеки доклад се състои от резюме и пълен текст на доклада на български език. Докладите, с включени резюмета към тях, се предават на техническия секретар на младежкия дискусионен форум на хартиен и електронен носител в деня на провеждане.

Резюмето на доклада трябва да бъде в рамките до 100 думи и да съдържа: заглавие на доклада, автор/и, академична длъжност и научна степен, институция, текст на резюмето, ключови думи (не повече от 5 думи).

Пълният текст на докладите следва да бъде с максимален обем до 10 (десет) стандартни машинописни страници, включително таблици, фигури, ключови думи и резюме. Отговорността за автентичността на съдържанието на докладите е на авторите. Организаторите на младежкия дискусионен форум си запазват правото да не приемат и да не публикуват доклади, които не са подготвени съгласно изискванията и/или не са получени до определения срок. Всеки от авторите на доклади ще получи един екземпляр от сборника с материали от събитието след неговото отпечатване.

Технически изисквания към оформяне на докладите:

* Формат на страниците: А4, Тор – 2,5 см, Bottom – 2,5 см, Left – 2.5 см, Right – 2,5 см.
* Номерация на страниците – долу, дясно. Шрифт: Times New Roman.
* Оформянето на началната страница на доклада да съдържа следните елементи: заглавие на доклада, отпечатано с главни букви – 14 pt., Bold, Center; звание и научна степен, име и фамилия на автора (съавторите) – Bold, 12 pt., Center; университет (организация, фирма) – в разгънат вид – Bold, 12 pt., Center;
* Основен текст: след един празен ред Justified, 12 pt, разстояние между редовете (Line Spacing): 1,5.
* Фигури: вмъкнати на съответното място в текста, центрирани. Под фигурата – номер и наименование; Bold, центрирани. Ако е използвано изображение от външен файл – същият да е наличен във формат jpg.
* Таблици: вмъкнати на съответното място в текста, центрирани. Над таблицата номер и наименование, шрифт Bold, дясно подравнени. Цитиране: под линия, по стандарт с номера от 1 до n (Footnote Text 10 pt.).