**ПРОЕКТ: МЛАДЕЖКИ ДИСКУСИОНЕН ФОРУМ „СИГУРНОСТ ЗА И ЧРЕЗ МЛАДИТЕ ХОРА“**

*Проект към Лабораторията за специализирани изследвания на рисковете и сигурността*

**1. Основание за разработване на проекта:**

- по повод двадесет и петата годишнина на НБУ;

- в изпълнение на мисията на НБУ за ориентираност към студентите, в това число и докторантите, които да се изграждат в предприемчиви, социално отговорни личности, подготвени за актуалните възможности и предизвикателства, произтичащи от условията в съвременна демократична България, обединена Европа и глобализиращия се свят;

- в съответствие с области II, VII и VIII от визията на НБУ;

- актуалността на засегнатата проблематика, разглеждаща двупосочно връзката между сигурността и младите хора.

**2. Цели на проекта:**

- Създаване на условия за активно участие на студенти и докторанти от НБУ и други университети чрез включването им в дискусии по въпросите за борбата с тероризма и киберпрестъпността, ролята на младите хора като уязвима група, от една страна, и като потенциален фактор на влияние, от друга.

- Генериране на идеи за решения на проблеми и за разработване на политики в конкретните области.

**3. Очаквани ползи от изпълнението на проекта:**

- Повишаване на вниманието и ангажираността на младите хора по отношение на рисковете и заплахите, породени от разрастващото се влияние на тероризма и киберпрестъпността в национален и международен план.

- Създаване на неформална университетска младежка общност, основаваща се на общи интереси в сферата на сигурността с всичките й измерения и аспекти, както и на трайни приятелски връзки, и развиваща се чрез обмен на знания, опит, препоръки, бъдещи общи дейности.

**4. Съдържание на проекта:**

В съдържанието на проекта са включени два основни етапа като в рамките на всеки от тях са формулирани съответните задачи.

**Първи етап:** Организиране на Младежкия дискусионен форум.

Задачи в рамките на първи етап:

**1.1. Определяне на темите на сесиите.**

*1.1.1. Първа сесия: Младите хора и тероризмът. Подтеми:*

*-* Реални рискове и заплахи за младите хора;

- Образованието срещу тероризма;

- Социално-икономически предпоставки за включване на младите хора в терористични групировки;

- Капацитет и възможности на младите хора за противодействие на тероризма.

* + 1. *Втора сесия: Младите хора и киберпрестъпността. Подтеми:*
* Реални кибер и хибридни заплахи във всички сфери;
* Фактори и причини, водещи до уязвимост на младите хора;
* Възможности, препоръки и добри практики за повишаване на киберсигурността на и чрез младите хора.

**1.2. Определяне на изискванията към участниците.**

В Младежкия дискусионен форум взимат участие студенти в бакалавърски и магистърски програми и докторанти от НБУ и други университети. Всеки желаещ да участва попълва заявка по образец, където избира формата на участие: лектор или участник в дискусиите:

*1.2.1. Изисквания към лекторите:*

В заявката за участие кандидатът за лектор описва накратко: темата, която желае да представи, ясно формулиран/и проблем/и, формулирани основни тези, изводи, предложения за решения и/или политики.

*Срок за изпращане на заявките за кандидат-лекторите:*

Лекторите на Младежкия дискусионен форум ще бъдат определени от комисия от департамент „Национална и международна сигурност“ сред заявилите желание за участие. Одобрените лектори ще бъдат информирани чрез *e-mail.*

*1.2.2. Изисквания към участниците в дискусиите:*

В заявката за участие желаещите да вземат участие в дискусиите описват накратко предпочитани теми и интереси в сферите на борбата с тероризма и киберпрестъпността, както и евентуални въпроси, които биха искали да бъдат повдигнати.

*Срок за изпращане на заявките за участниците в дискусиите:*

**1.3. Информиране на потенциалните участници.**

Използване на вътрешни и външни канали за разпространяване на възможностите за участие в Младежкия дискусионен форум, дата на провеждане, срокове и т.н.

**Втори етап:** Провеждане на Младежкия дискусионен форум

Задачи в рамките на втори етап:

**2.1. Уточняване на реда на провеждане.**

- Откриване;

- Първа сесия: Младите хора и тероризмът;

- Втора сесия: Младите хора и киберпрестъпността;

- Закриване.

**2.2. Уточняване на реда в рамките на отделните сесии:**

**-** Всяка сесия се води от модератор, който представя лекторите и насочва участниците и гостите в хода на дискусиите*;*

- Лекторите ще имат възможност да представят основните акценти от своите разработки в рамките на 5-7 минути (включително чрез използването на мултимедия);

- След приключване на представянията от страна на лекторите се дава възможност за въпроси, коментари и обсъждания от страна на останалите участници;

- Всяка сесия е с продължителност 60 минути (30 мин. за изложения и 30 мин. за дискусии) и включва максимум 5 лектори.

**Трети етап:** Подготовка на сборник с публикации на участниците в Младежкия дискусионен форум

Задачи в рамките на втори етап:

**3.1. Определяне на изискванията към материалите за публикуване.**

Всички лектори и участниците в Младежкия дискусионен форум имат възможност да предоставят разработки по зададените теми под формата на доклад, отговарящ на посочените от организаторите изисквания *(Приложение)*

**3.2. Оформление и редакция на сборника.**

**5. Очаквани продукти от изпълнението на проекта:**

*В рамките на първи етап:*

- рекламен постер и покана към потенциалните участници;

*В рамките на втория етап:*

- Програма и допълнителни материали за участниците;

*В рамките на втория етап:*

* Издаване на сборник с доклади, отразяващи гледната точка на млади изследователи (студенти и докторанти) по отношение на борбата с тероризма и киберпрестъпността.

**6. Участници в изпълнението на проекта:**

В изпълнението на проекта участват *щатните преподаватели и редовните докторанти от департамента, които са разпределени в екипи на базата на планираните за изпълнение задачи. Екипите работят по поставените задачи и представят предвидените продукти на административния отговорник за проекта по електронната поща съгласно времевия график. Отговорността за разработване и предаване на продуктите по проекта е на ръководителите на екипи. Резултатите от всеки от двата етапа на проекта се обсъждат и приемат на заседание на Съвета на департамента.*

*Всеки преподавател или докторант може да прави оценка и да изказва мнение по въпроси, които са извън съдържанието на задачата, по която е определен да работи. Тези оценки и мнения се изпращат в писмен вид по електронната поща на ръководителя на екипа, работещ по съответната задача. При извършване на аналитичната дейност екипите се базират на показателите, посочени в т.4 и използват подходящи количествени и качествени метрики (измерители).*

*Съставът на екипите по етапи на проекта и по задачи е както следва:*

*Първи етап:*

*Ръководител на екипа:*

*членове:*

*Втори етап:*

*Ръководител на екипа:*

*членове:*

*Трети етап:*

*Ръководител на екипа:*

*членове:*

**7. Времеви график за изпълнение на проекта:**

Сроковете за изпълнение на етапите и задачите от съдържанието на проекта са следните:

*Първи етап:*

*Втори етап:*

*Трети етап:*

**8. Документи, съдържанието на които трябва да бъде отчитано при работата на екипите по проекта:**

* *Документи на НБУ*

*Правилник за устройството и дейността на НБУ*

*Наредба за учебния процес в НБУ и приложенията към нея*

*Наредба за студентите в НБУ и приложенията към нея*

*Наредба за развитието на академичния състав на НБУ и приложенията към нея*

*Наредба за заетостта на преподавателите в НБУ и приложенията към нея*

*Наредба за вътрешния ред в НБУ*

* *Документи на департамента*

*Документация на бакалавърските, магистърските и докторската програми на департамента.*

*Административни указания и изисквания, изготвени от страна на департамента.*

*Доклад с препоръки от акредитацията на професионално направление 9.1. Национална сигурност.*

**9. Екип за управление на проекта:**

- ръководител на проекта: проф. д-р Венелин Георгиев

- членове: докторант Михаел Димитров и докторант Дафинка Сидова